Μελιτζανοσαλάτα δροσερή, με γιαούρτι και πελτέ
Τη δροσερή μελιτζανοσαλάτα, η Αντωνία Ζάρπα από την Τήνο, την πρωτοδοκίμασε πριν από πολλά χρόνια στο πανηγύρι των Εισοδίων της Θεοτόκου στον Τριπόταμο. Είναι απίθανη!
1 κιλό μελιτζάνες, καλά πλυμένες          , 1/2 πιπεριά Φλωρίνης, ψιλοκομμένη, 1/2 ξερό κρεμμύδι, σε ψιλά καρέ,  1/2 κουτ. γλυκού καυτερό πιπέρι, 1/2 κουτ. γλυκού ρίγανη ξερή, τριμμένη,  60 ml ελαιόλαδο, 2 κουτ. σούπας ξίδι από λευκό κρασί, αλάτι, 250 γρ. πελτές ντομάτας, 2 σκελίδες σκόρδου, ψιλοκομμένες , 2 κουτ. σούπας ζάχαρη, 60 ml ελαιόλαδο,  αλάτι, φρεσκοτριμμένο πιπέρι, 500 γρ. γιαούρτι αγελάδος, στραγγιστό
Για να ετοιμάσουμε τη μελιτζανοσαλάτα, πρώτα προθερμαίνουμε τον φούρνο στους 220° C. Τρυπάμε με ένα κοφτερό μαχαίρι τις μελιτζάνες σε διάφορα σημεία και τις ψήνουμε ολόκληρες για περίπου 40 λεπτά, μέχρι να μαλακώσουν.Τις βγάζουμε από τον φούρνο, τις αφήνουμε λίγο να κρυώσουν και τις ξεφλουδίζουμε. (Ένας τρόπος για να τις ξεφλουδίσουμε εύκολα είναι να τις βάλουμε ζεστές σε μπολ που κλείνει καλά, να τις αφήσουμε 10 λεπτά, ώστε οι υδρατμοί που θα δημιουργηθούν να βοηθήσουν να ξεκολλήσει η φλούδα από τη σάρκα.)Βάζουμε τη σάρκα σε ένα σουρωτήρι, αλατίζουμε ελαφρώς και αφήνουμε σε θερμοκρασία δωματίου ένα βράδυ για να βγάλουν τα υγρά τους.Την επόμενη μέρα, τις αδειάζουμε σε ένα μπολ, τις πολτοποιούμε με ένα πιρούνι και τις ανακατεύουμε με την πιπεριά, το κρεμμύδι, τα πιπέρια, τη ρίγανη, το λάδι, το ξίδι και λίγο αλάτι.Σε ένα τηγάνι ζεσταίνουμε το ελαιόλαδο σε μέτρια φωτιά και σοτάρουμε τον πελτέ για περίπου 3-5 λεπτά.Ρίχνουμε το σκόρδο, τη ζάχαρη, αλατοπίπερο και ανακατεύουμε απαλά με ξύλινη κουτάλα για 1 περίπου λεπτό.Ρίχνουμε 500 ml νερό και μαγειρεύουμε για περίπου 20 λεπτά, μέχρι να εξατμιστούν τα περισσότερα υγρά και να «δέσει» η σάλτσα.Αποσύρουμε από τη φωτιά και αφήνουμε να κρυώσει.Απλώνουμε πάνω στη μελιτζανοσαλάτα το γιαούρτι, περιχύνουμε με τη σάλτσα ντομάτας και σερβίρουμε.
Λαχανικά,Μελιτζάνες,Ντομάτα,Πιπεριές,Vegan,Νηστίσιμα,Χορτοφαγικά,Χωρίς γαλακτοκομικά